Sigismund Franz Tirolski
Sigismund Franz (Innsbruck, 27. novembar 1630. - Innsbruck, 25. jun 1665.), bio je austrijski nadvojvoda koji je od 1662. do 1665. vladao Prednjom Austrijom i Tirolom.

Biografija 

Sigismund Franz je rođen kao mlađi sin habsburgškog nadvojvode Leopolda V i njegove žene Claudia de’ Medici, pa je samim tim bio predodređen za neku visoku poziciju u crkvi.
Tako je sa samo 16 godina postavljen za biskupa u Augsburgu, nakon tog je od 1653. biskup u Klagenfurtu, a od 1665. u Trentu. Ono što je interesantno, iako je dugo bio visoki prelat nikad se nije zaredio.

Nakon iznenadne smrti svog starijeg brata Ferdinanda Karla - 1662. naslijedio ga je kao vladar Prednje Austrije i Tirola. Svoju vladavinu započeo je oprezno, želivši što prije sanirati tešku financijsku situaciju u 
zemlji, koja je završila tako zbog rasipničke politike njegova brata. 

Da bi mogao nastaviti porodičnu tirolsku dinastičku liniju, podnio je ostavku na sve svoje crkvene dužnosti i počeo tragati za prikladnom ženom.

Izabrao je njemačku plemenitašicu Hedwigu Augustu od Sulzbacha (1650.-1681), ali je prije ženidbe iznenada umro u dobi od samo trideset pet godina. 

Njegovom smrću Prednja Austrija i Tirol postali su domene cara Leopolda I., ponovno ujedinjene sa ostalim austrijskm zemljama.

Izvori

Vanjske veze 

 Archduke Sigismund Franz of Tyrol 

Austrijski vladari